คือหนูมีเพศสัมพันธ์ครั้งแรกกับแฟนแล้วเป็นช่วงที่ประจำเดือนมาพอดี แฟนหนูไม่ได้ใส่ถุงยาง หลั่งใน หลังจากนั้น12ชั่วโมงหนูก็กินยาคุมฉุกเฉินแบบ1เม็ด แล้วหลังจากนั้น2วันประจำเดือนก็เป็นสีน้ำตาล พอวันที่5มีเลือดออกเหมือนประจำเดือนแต่เป็นสีแดงอ่อน หนูจะท้องไหมคะ
สวัสดีค่ะ หากวันที่มีเพศสัมพันธ์นั้น ยังไม่เกิน 7 วัน นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก และไม่จำเป็นต้องทานยาคุมฉุกเฉินไปแต่หากเลย 7 วันไปแล้ว โอกาสที่จะตั้งครรภ์นั้นมีได้ แต่หากได้ทานยาไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะและเมื่อผ่านไป 5 วัน ได้มีเลือดออกเหมือนประจำเดือนนั้น เลือดดังกล่าวน่าจะเกิดจากผลของยาคุมฉุกเฉินได้ค่ะ ไม่ได้ผิดปกติอะไร ส่วนประจำเดือนในรอบต่อไป ก็อาจมาช้าจากผลของยาได้เช่นกันหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ